stanford-oval/wikipedia huggingface dataset:
אתלטיקה באולימפיאדת ברצלונה (1992)
הזוכים במדליות > גברים > מקצועות המסלול

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | לינפורד כריסטי   בריטניה בריטניה | 9.96 שניות | פרנקי פרדריקס   נמיביה נמיביה | 10.02 שניות | דניס מיטשל   ארצות הברית ארצות הברית | 10.04 שניות |
| ריצת 200 מטר | מייקל מארש   ארצות הברית ארצות הברית | 20.01 שניות | פרנקי פרדריקס   נמיביה נמיביה | 20.13 שניות | מייקל בייטס   ארצות הברית ארצות הברית | 20.38 שניות |
| ריצת 400 מטר | קווינסי ווטס   ארצות הברית ארצות הברית | 43.50 שניות | סטיב לואיס   ארצות הברית ארצות הברית | 44.21 שניות | סמסון קיטור   קניה קניה | 44.24 שניות |
| ריצת 800 מטר | ויליאם טאנוי   קניה קניה | 1:43.66 דקות | ניקסון קיפרוטיץ'   קניה קניה | 1:43.70 דקות | ג'וני גריי   ארצות הברית ארצות הברית | 1:43.97 דקות |
| ריצת 1500 מטר | פרמין קאצ'ו   ספרד ספרד | 3:40.12 דקות | ראשיד אל בסיר   מרוקו מרוקו | 3:40.62 דקות | מוחמד סולימאן   קטר (מדינה) קטר | 3:40.69 דקות |
| ריצת 5000 מטר | דיטר באומן   גרמניה גרמניה | 13:12.52 דקות | פול ביטוק   קניה קניה | 13:12.71 דקות | פיטה בייאיסה   אתיופיה אתיופיה | 13:13.03 דקות |
| ריצת 10000 מטר |  חאלד סקאח   מרוקו מרוקו | 27:46.70 דקות | ריצ'רד צ'לימו   קניה קניה | 27:47.72 דקות | אדיס אבבה   אתיופיה אתיופיה | 28:00.07 דקות |
| ריצת מרתון | הוואנג יונג-צ'ו   קוריאה הדרומית קוריאה הדרומית | 2:13:23 שעות | קויצ'י מורישיטה   יפן יפן | 2:13:45 שעות | סטפן פרייגנג   גרמניה גרמניה | 2:14:00 שעות |
| 20 ק"מ הליכה | דניאל פלאזה   ספרד ספרד | 1:21.25 שעות | גילום לבלנק   קנדה קנדה | 1:22.25 שעות | ג'ובאני דה בנדיקטיס   איטליה איטליה | 1:23.11 שעות |
| 50 ק"מ הליכה | אנדריי פרלוב   הוועד האולימפי הבינלאומי המשלחת המאוחדת | 3:50.13 שעות | קרלוס מרסנריו   מקסיקו מקסיקו | 3:52.09 שעות | רונלד וייגל   גרמניה גרמניה | 3:53.45 שעות |
| ריצת 110 מטר משוכות | מארק מקקוי   קנדה קנדה | 13.12 שניות | טוני דיס   ארצות הברית ארצות הברית | 13.24 שניות | ג'ק פירס   ארצות הברית ארצות הברית | 13.26 שניות |
| ריצת 400 מטר משוכות | קווין יאנג   ארצות הברית ארצות הברית | 46.78 שניות   שיא עולם | וינתורפ גרהם   ג'מייקה ג'מייקה | 47.66 שניות | קריס אקאבוסי   בריטניה בריטניה | 47.82 שניות |
| ריצת 3000 מטר מכשולים | מתיו ביריר   קניה קניה | 8:08.84 דקות | פטריק סנג   קניה קניה | 8:09.55 דקות | ויליאם מוטאול   קניה קניה | 8:10.74 דקות |
| ריצת שליחים 4x100 מטר | ארצות הברית ארצות הברית   מייקל מארש   לירוי בורל   דניס מיטשל   קרל לואיס   ג'יימס ג'ט* | 37.40 שניות   שיא עולם | ניגריה ניגריה   אולוימי קיוד   צ'ידי אימוה   אולפדה אדניקן   דוויידסון אזינוואה   אוסמונד אזינוואה* | 37.98 שניות | קובה קובה   אנדרס סימון   חואל למלה   חואל איסאסי   חורחה אגילרה | 38.00 שניות |
| ריצת שליחים 4x400 מטר | ארצות הברית ארצות הברית   אנדרו ואלמון   קווינסי ווטס   מייקל ג'ונסון   סטיב לואיס   דרנל הול*   צ'ארלס ג'נקינס ג'וניור* | 2:55.74 דקות   שיא עולם | קובה קובה   לזרו מרטינז   הקטור הררה   נורברטו טלז   רוברטו הרננדז | 2:59.51 דקות | בריטניה בריטניה   רוג'ר בלאק   דייוויד גרינדלי   קריס אקאבוסי   ג'ון רג'יס   דווין לדג'ו*   מרק ריצ'רדסון* | 2:59.73 דקות |
הזוכים במדליות > גברים > מקצועות השדה

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| קפיצה לרוחק | קרל לואיס   ארצות הברית ארצות הברית | 8.67 מטר | מייק פאוול   ארצות הברית ארצות הברית | 8.64 מטר | ג'ו גרין   ארצות הברית ארצות הברית | 8.34 מטר |
| קפיצה משולשת • | מייק קונלי   ארצות הברית ארצות הברית | 18.17 מטר | צ'ארלס סימפקינס   ארצות הברית ארצות הברית | 17.60 מטר | פרנק רת'רפורד   בהאמה בהאמה | 17.36 מטר |
| קפיצה לגובה | חאבייר סוטומאיור   קובה קובה | 2.34 מטר | פטריק שברג   שוודיה שוודיה | 2.34 מטר | הוליס קונוויי   ארצות הברית ארצות הברית  טים פורסיית'   אוסטרליה אוסטרליה  ארתור פרטיקה   פולין פולין | 2.34 מטר |
| קפיצה במוט | מקסים טראסוב   הוועד האולימפי הבינלאומי המשלחת המאוחדת | 5.80 מטר | איגור טרנדנקוב   הוועד האולימפי הבינלאומי המשלחת המאוחדת | 5.80 מטר | חאבייר גרסיה   ספרד ספרד | 5.75 מטר |
| הדיפת כדור ברזל | מייק סטאלס   ארצות הברית ארצות הברית | 21.70 מטר | ג'ים דוהרינג   ארצות הברית ארצות הברית | 20.96 מטר | ויאצ'סלב ליכו   הוועד האולימפי הבינלאומי המשלחת המאוחדת | 20.94 מטר |
| זריקת דיסקוס | רומאס אוברטאס   ליטא ליטא | 65.12& מטר | יורגן שולט   גרמניה גרמניה | 64.94 מטר | רוברטו מויה   קובה קובה | 64.12 מטר |
| יידוי פטיש | אנדריי אבדובלייב   הוועד האולימפי הבינלאומי המשלחת המאוחדת | 82.54 מטר | איגור אסטפקוביץ'   הוועד האולימפי הבינלאומי המשלחת המאוחדת | 81.96 מטר | איגור ניקולין   הוועד האולימפי הבינלאומי המשלחת המאוחדת | 81.38 מטר |
| הטלת כידון | יאן ז'לזני   צ'כוסלובקיה צ'כוסלובקיה | 89.66 מטר | ספו ראטי   פינלנד פינלנד | 86.60 מטר | סטיב בקלי   בריטניה בריטניה | 83.38 מטר |
| קרב עשר | רוברט זמייליק   צ'כוסלובקיה צ'כוסלובקיה | 8611 נק' | אנטוניו פניילבר   ספרד ספרד | 8412 נק' | דייב ג'ונסון   ארצות הברית ארצות הברית | 8309 נק' |
מייק קונלי קבע שיא אולימפי חדש של 17.63 מטר, שהוכר. בקפיצה השישית והאחרונה הוא ניצח בתוצאה טובה משיא העולם אך בעזרת רוח גבית של 2.1 מטר/שנייה, שלא הוכרה.
בינדורה

| --- | --- |
 מדינה:  זימבבואה זימבבואה
 מחוז:  משונלנד-מרכז
 תאריך ייסוד:  1901
 שמות קודמים:  Kimberley Reefs
 גובה:  1,070 מטרים
 אוכלוסייה:  ‏
  ‑ בעיירה:  50,400 (2022)
 קואורדינטות:  17°18′00″S 31°20′00″E﻿ / ﻿17.3°S 31.333333333333°E﻿ / -17.3; 31.333333333333 
 אזור זמן:  UTC+2
 http://bindurardc.co.zw/
  מפת מיקום  מפה מפורטת   (למפת זימבבואה מוגדלת) הארארה מפל ויקטוריה בולאוואיו מוטארה קאריבה מ ו ז מ ב י ק  דרא"פ זמביה בוטסואנהבינדורה(למפת זימבבואה רגילה) הארארה מפל ויקטוריה בולאוואיו מוטארה קאריבה מ ו ז מ ב י ק  דרא"פ זמביה בוטסואנהבינדורה  he tabBackground:;tabBorder:#aaa;defaultTab:0;
 
בינדורה (באנגלית: Bindura) היא עיירה המשמשת כבירת מחוז משונלנד־מרכז בצפון־מזרח זימבבואה. נכון לשנת 2022, אוכלוסיית העיירה עומדת על 50,400 תושבים.
היסטוריה

העיירה נוסדה בשנת 1901 בשם Kimberley Reefs. בשנת 1913 שונה שמה לבינדורה.
גאוגרפיה

העיירה ממוקמת בצפון־מזרח המדינה, כ־65 קילומטרים מצפון־מזרח להארארה, בירת המדינה. היא מרוחקת כ־120 קילומטרים מן הגבול עם מוזמביק. גובהה הממוצע של העיר הוא 1,070 מטרים מעל פני הים.
דמוגרפיה

אוכלוסיית העיירה נמצאת בגידול תמידי, ובשנת 2022 היא חצתה את רף ה־50,000 תושבים.
| שנה | אוכלוסייה |
| --- | --- |
1982: 18,243
1992: 21,167
2012: 46,275
2022: 50,400
כלכלה

באזור העיירה נמצאים מכרות זהב, נחושת, ניקל וקובלט. מבחינת ענף החקלאות, הגידולים העיקריים הם כותנה ותירס.
תחבורה

בעיירה ישנה תחנת רכבת המחוברת לרשת הלאומית ומקשרת אותה בעיקר להארארה. גם הכבישים החולפים בעיירה מחברים אותה להארארה, אך גם צפונה אל היישובים הקרובים יותר לגבול עם מוזמביק.
הערות שוליים

↑  Citypopulation.de Population of cities & urban localities in Zimbabwe
| --- | --- |
בקרת זהויות :  NLI: 987007560241705171  LCCN: n88219362  VIAF: 127952763   WorldCat (עם VIAF): 127952763
ארנבון ביצות

| ארנבון ביצות |
| --- | --- |
 ארנבון ביצות
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ארנבאים
משפחה:: ארנביים
סוג:: ארנבון יער
מין:: ארנבון ביצות
שם מדעי
 Sylvilagus aquaticus ‏בקמן, 1837
תחום תפוצה


ארנבון ביצות בשחייה
ארנבון ביצות (שם מדעי: Sylvilagus aquaticus) הוא ארנבון יער גדול, השוכן בביצות ובאזורי יבשה בדרום ארצות הברית. משמעות השם בלטינית (aquaticus) הוא "מצוי במים". שם זה מעיד על בעל חיים בעל העדפה לאזורי מחיה רטובים, ובנוסף גם על יכולות שחיה מפותחות.
תפוצה

ארנבוני הביצות נמצאים ברוב חלקי דרום-מרכז ארצות הברית, לאורך חוף המפרץ. הם נפוצים בעיקר באלבאמה, מיסיסיפי ולואיזיאנה, אך ניתן למצוא אותם גם בקרוליינה הדרומית, טנסי, טקסס, אוקלהומה, ארקנסו, מיזורי, קנזס, אילינוי, אינדיאנה, וג'ורג'יה.
ארנבוני הביצות חיים בעיקר באזורים בעלי מים רדודים, לרוב בביצות עשב, במישורי הצפה וביובלים. ארנבוני הביצות מבלים את רוב זמנם בחפירת שקעים בתוך עשב גבוה או בעלים, המספקים להם מחסה בזמן שהם מחכים ללילה, בו הם מלקטים מזון.
מבנה פיזי

ארנבון הביצות הוא הארנב הגדול ביותר מכל סוגי ארנבוני היער, אף על פי שהאוזניים שלו קטנות יותר מאשר של שאר הארנבים.זכרים הם מעט גדולים יותר מהנקבות. ראשם וגבם בדרך כלל בצבע כהה, חום או שחור, ואילו הגרון והזנב שלהם בצבע לבן, וסביב העין שלהם ישנה טבעת בצבע חום ורדרד.
משקלם של ארנבוני הביצות הזכרים נעים בין 1.8 ק"ג ל-2.5 ק"ג ושוקלים בממוצע כ-2.3 ק"ג. משקל הנקבות נע בין 1.6 ק"ג ל-2.7 ק"ג, ושוקלות בממוצע 2.2 ק"ג. אורך ארנבוני הביצות נע בטווח בין 45 ס"מ ל-55 ס"מ, עם אורך ממוצע של 50 ס"מ.
טורפים

הסכנות העיקריות הנשקפות לארנבוני הביצות הם מכלבי בית, האליגטור האמריקני ובני אדם. על אף שיכולת השחייה שלהם אינה מספקת על מנת לחמוק מכלבי ציד, מסוגלים ארנבוני הביצות להתחמק מטורפים באמצעות מציאת מסתור בתוך המים כך שרק קצה אפם בולט החוצה על מנת לנשום. לארנבוני הביצות ישנם מספר הסתגלויות אבולוציוניות על מנת להצליח להימנע מטורפים: הסוואה, "קפאון" וקפיצות מהירות ולא סדירות.
אונטוגנזה ורבייה

נקבת ארנבון הביצות ממליטה בין 4 ל-6 ארנבונים בקן אותו בונה בעצמה. משך תקופת ההיריון נעה בין 35 ל-40 ימים, והנקבות יכולות להמליט בין 1 ל-3 פעמים בשנה. הארנבונים הצעירים נולדים עם פרווה מפותחת, אך עם העיניים סגורות, וללא יכולת תנועה. עיניהם נפתחות לאחר 3 ימים, והארנבונים הצעירים מתחילים ללכת. הם עוזבים את הקן לאחר כ־15 ימים. הם הופכים לבוגרים מינית בגיל 7 חודשים, ומגיעים למשקלם המקסימלי בגיל 10 חודשים. הקן ממנו נולד הארנבון הצעיר בנוי משקע קטן באדמה, המלא בעשבים מעורבבים עם פרווה.
עונת הרבייה משתנה באופן נרחב בין ארנבי הביצות. בדרך כלל מתרחשת בין פברואר לאוגוסט, אך יכולה להתרחש במהלך כל השנה בטקסס. ספרמטוגנזה מתרחשת אצל ארנבי הביצות בין חודשי אוקטובר ונובמבר.
תזונה

ארנבוני הביצות הם אוכלי-צמחים; הם אוכלים מגוון רחב של צמחים, כגון עשבים, שיחים, נבטים, ענפים וזרדים. הם ניזונים בעיקר בלילה, אבל ממטרי הגשם גורמים להם לעיתים לאכול גם ביום.
כמו ארנבאים אחרים, ארנבוני הביצה בעלי מערכת עיכול כפולה. המזון עובר דרך בטנם פעמיים, בפעם הראשונה, על מנת להפיק צואה רכה וירוקה, אשר מכילה חומרים מזינים. היא נאכלת על ידי הארנבון (קופרופגיה), ואחרי עיכול נוסף נשארים שרידים יבשים, בצורת כדורים קשים, בצבע חום כהה או שחור, אשר אינם נאכלים.
תחרות בין המינים

זכרים יריבים עוסקים לעיתים קרובות במפגשים תוקפניים, אשר לרוב הופכים לאלימים מספיק על מנת להרוג את אחד מהם. בזמן שהם נלחמים, הזכרים עומדים על הרגליים האחוריות והם משתמשים בשיניים ובציפורניים שלהם על מנת לגרום לפצעים אצל יריבם. הם גם יקפצו מן הקרקע ויפגעו עם הציפורניים החדות של רגליהם האחוריות.
ראו גם

ארנבון מצוי
ארנבון יער
הערות שוליים

↑  ארנבון ביצות באתר הרשימה האדומה של IUCN
1 2 3 4 5 6  Reed, Don (בספטמבר 2008). "Wildlife Species Profile Swamp Rabbit (Sylvilagus aquaticus)" (PDF). Louisiana Wildlife News. No. 5. Louisiana State University Agricultural Center. {{cite news}}:  (עזרה)
1 2 3 4 5 6 7 8 9 10  Sylvilagus aquaticus (swamp rabbit), Animal Diversity Web, University of Michigan Museum of Zoology.
↑  Courtney, Emily M. (5 בספטמבר 2008). "Swamp rabbit ( Sylvilagus aquaticus )" (PDF). Mammals in Mississippi. No. 3. Department of Wildlife and Fisheries, Mississippi State University. {{cite news}}:  (עזרה)
| --- | --- |
בקרת זהויות :  NLI: 987007566131705171
בוץ' ואן ברדה קוף

| --- | --- |
 לידה:  28 באוקטובר 1922 גלן רידג', ניו ג'רזי, ארצות הברית
 פטירה:  22 באוגוסט 2007 (בגיל 84) ספוקיין, וושינגטון, ארצות הברית
 עמדה:  קלע / מאמן
 גובה:  1.91 מטרים
 מכללה:  אוניברסיטת פרינסטון
 קבוצות כשחקן
 1946–1950:  ניו יורק ניקס
 קבוצות כמאמן
 1951–1955 1955–1962 1962–1967 1967–1969 1969–1972 1972–1973 1973–1974 1974–1977 1977–1979 1984–1988 1988–1994:  אוניברסיטת לפאייט אוניברסיטת הופסטרה אוניברסיטת פרינסטון לוס אנג'לס לייקרס דטרויט פיסטונס פיניקס סאנס ממפיס טאמס ניו אורלינס ג'אז אוניברסיטת ניו אורלינס אוניברסיטת לפאייט אוניברסיטת הופסטרה
וילם הנדריק "בוץ'" ואן ברדה קוף (באנגלית: Willem Hendrik "Butch" van Breda Kolff; ‏28 באוקטובר 1922 – 22 באוגוסט 2007) היה כדורסלן ומאמן כדורסל אמריקאי. שיחק בליגת ה-NBA בין השנים 1946–1950, ואימן את קבוצות ה-NBA לוס אנג'לס לייקרס, דטרויט פיסטונס, פיניקס סאנס וניו אורלינס ג'אז בין השנים 1967–1977. לאורך תשע עונותיו כמאמן ראשי ב-NBA, העמידו קבוצותיו מאזן כולל של 266 ניצחונות ו-253 הפסדים (51.3%). כמו כן אימן קבוצות כדורסל בליגת המכללות האמריקאית בין 1951–1967 ובין 1977–1994.
אביו, יאן ואן ברדה קוף, היה כדורגלן מקצועי בהולנד בין השנים 1910–1913, ובנו, בעל אותו השם, היה כדורסלן ששיחק בליגות ה-ABA וה-NBA בין השנים 1974–1983.
קריירת משחק

ואן ברדה קוף נולד בגלן רידג' שבניו ג'רזי, וגדל בעיר מונקלייר הסמוכה. בין השנים 1940–1946 למד באוניברסיטת פרינסטון, עם הפסקה בת שנתיים במהלכן שירת בחיל הנחתים של ארצות הברית.
בין השנים 1946–1950 שיחק בקבוצת ניו יורק ניקס מליגת ה-NBA, ב-4 העונות הראשונות לפעילותה (נקראה אז ליגת ה-BAA). לאורך התקופה קלע 4.7 נקודות בממוצע למשחק, תחת המאמן חבר היכל התהילה של הכדורסל ג'ו לאפצ'יק.
קריירת אימון > ליגת המכללות (1951–1967)

בשנת 1951 מונה למאמן קבוצת הכדורסל של אוניברסיטת לפאייט אשר בפנסילבניה, ולאחר 4 שנים עבר לאמן את אוניברסיטת הופסטרה שבמדינת ניו יורק. בין השנים 1962–1967 אימן את קבוצת אוניברסיטת פרינסטון, בה שיחק בעברו כסטודנט, וב-5 עונותיו בתפקיד הדריך אותה ל-4 העפלות לטורניר אליפות המכללות בכדורסל. בעונת 1964/1965 העפילה הקבוצה לראשונה בתולדותיה לפיינל פור הטורניר, בהובלתו של חבר היכל התהילה לעתיד ביל בראדלי, אולם היא הפסידה במשחק חצי הגמר מול אוניברסיטת מישיגן. בשנת 1967 עזב את פרינסטון, ובמקומו מונה חבר היכל התהילה פיט קריל, אשר נותר מאמנה במשך 29 עונות.
קריירת אימון > ליגות ה-NBA וה-ABA‏ (1967–1977)

לקראת עונת 1967/1968 מונה למאמן הראשי של לוס אנג'לס לייקרס מליגת ה-NBA, במקומו של פרד שאוס. בשתי עונותיו בתפקיד העפילו הלייקרס לגמר ה-NBA, בהובלתם של ג'רי וסט, וילט צ'מברלין ואלג'ין ביילור, אולם בשתי סדרות הגמר הפסידה הקבוצה מול בוסטון סלטיקס. בסיום עונת 1968/1969 התפטר מאימון הקבוצה בשל חיכוכים עם צ'מברלין, והוחלף על ידי ג'ו מולאני.
בקיץ 1969 מונה למאמנה של דטרויט פיסטונס. בעונת 1970/1971 השיגה תחתיו הקבוצה את מאזנה הטוב ביותר מזה 16 שנים – 45–37 – הודות ליכולת טובה של דייב בינג, בוב לניר וג'ימי ווקר. לאחר עשרה משחקים בעונת 1971/1972 פוטר ואן ברדה קוף, והוחלף על ידי ארל לויד.
בתחילת עונת 1972/1973 מונה למאמן פיניקס סאנס, אך כבר לאחר שבעה משחקים פוטר והוחלף על ידי הג'נרל מנג'ר ג'רי קולנג'לו.
בעונת 1973/1974 עבר לאמן את קבוצת ממפיס טאמס מליגת ה-ABA. בעונתו היחידה בתפקיד העמידה הקבוצה מאזן ניצחונות שלילי 21–63.
במהלך עונת הבכורה של קבוצת ניו אורלינס ג'אז ב-NBA, בנובמבר 1974, החליף את סקוטי רוברטסון כמאמן הראשי. לאורך השנתיים שלו בניו אורלינס רשמה הקבוצה מאזן שלילי 74–100, על אף יכולת מצוינת של כוכב הקבוצה פיט מרוויץ'. בדצמבר 1976 עזב את הג'אז, ובמקומו מונה אלג'ין ביילור.
קריירת אימון > החזרה לליגת המכללות (1977–1994)

בשנת 1977 מונה למאמן קבוצת אוניברסיטת ניו אורלינס, ולאחר שנתיים, בהן רשמה הקבוצה מאזן חיובי 32–22, עזב את התפקיד. בשנת 1984 חזר לאמן את אוניברסיטת לפאייט, אותה אימן בתחילת קריירת האימון שלו (1951–1955). בשנת 1988 עבר לאמן את קבוצת אוניברסיטת הופסטרה, אותה הדריך עד לשנת 1994. לקראת עונת 1994/1995 הוחלף על ידי המאמן ג'יי רייט, ולמעשה פרש מאימון, בגיל 71. לאורך 21 עונותיו כמאמן בליגת המכללות הבכירה, העמידו קבוצותיו מאזן כולל של 346 ניצחונות ו-229 הפסדים (60.2%).
ב-22 באוגוסט 2007 נפטר ואן ברדה קוף בספוקיין שבמדינת וושינגטון, בגיל 84.
הערות שוליים

1 2  סטטיסטיקות המשחק ב-NBA, באתר basketball-reference.com
↑  סטטיסטיקות האימון ב-NBA, באתר basketball-reference.com
1 2  סטטיסטיקות האימון בליגת המכללות, באתר sports-reference.com
1 2  ההודעה על פטירתו של ואן ברדה קוף, באתר ESPN,‏ 23 באוגוסט 2007
↑  סטטיסטיקות המשחק בין פרינסטון למישיגן, באתר sports-reference.com
1 2  הודעה על פטירתו של ואן ברדה קוף, באתר לוס אנג'לס טיימס, 24 באוגוסט 2007
ברכת מציב גבול אלמנה

היישוב המתחדש בית אל בבנימין, המשמר את שמו של היישוב המקראי בית אל
ברכת מציב גבול אלמנה היא ברכה שתקנו חכמים על ראיית יישוב חדש שהוקם בארץ ישראל לאחר שעם ישראל גלה מארצו וכעת מיישבה מחדש, כאשה שנותרה עזובה מבעלה כגרושה (בלשון חז"ל גם גרושה נקראת "אלמנה"), וכעת שבה אל ביתו.
הראשונים נחלקו האם הברכה נתקנה בעיקרה על ראיית כל מבנה, או דווקא על ראיית בית כנסת. כיום המנהג לברך את הברכה על ראיית בית כנסת.
מקור הברכה

ברכת מציב גבול אלמנה מוזכרת בתלמוד הבבלי במסכת ברכות: ”תנו רבנן: הרואה בתי ישראל בישובן, אומר: 'ברוך מציב גבול אלמנה'”. ונפסקה בשולחן ערוך. הברכה מדמה את עם ישראל בגלות לאשה שנעזבה מבעלה, שהיא כאלמנה. כאשר שבו ישראל לארצם וגבולם, הם כאלמנה ששבה לבעלה. דימוי עם ישראל בחורבן ובגלות לאלמנה, מקורו בפסוק בישעיהו: ”כִּי יָמִין וּשְׂמֹאל תִּפְרֹצִי וְזַרְעֵךְ גּוֹיִם יִירָשׁ וְעָרִים נְשַׁמּוֹת יוֹשִׁיבוּ: אַל תִּירְאִי כִּי לֹא תֵבוֹשִׁי וְאַל תִּכָּלְמִי כִּי לֹא תַחְפִּירִי כִּי בֹשֶׁת עֲלוּמַיִךְ תִּשְׁכָּחִי וְחֶרְפַּת אַלְמְנוּתַיִךְ לֹא תִזְכְּרִי עוֹד”.
במשך שנות הגלות, כאשר היישוב היהודי בארץ היה דל, לא נהגו לברך ברכה, מכיוון שהיישוב בארץ לא היה יציב ולא הייתה בו כל כך נחמה. כאשר החלה ההתיישבות היהודית בארץ להתרחב, בעת עליית חובבי ציון ובעת היציאה מחומות ירושלים, החלו לברך ברכה זו על יישובים שנבנו בארץ.
מתי מברכים את הברכה

רש"י על הגמרא במסכת ברכות מבאר שמברכים את הברכה על יישוב ”כגון יישוב בבית שני”. ובאר הבית יוסף: ”היינו כשישראל מיושבים בלא שטן ולא פגע רע” (טור אורח חיים רכד). יש אומרים שגם על יישובים החיים בצל פיגועים והתנכלויות אויב ניתן לברך כיוון שהם נחשבים יושבים לבטח הרבה יותר ממצב עם ישראל בגלות. לדעת הרי"ף ברכת "מציב גבול אלמנה" נתקנה על ראיית בית כנסת של יישוב ישראלי. אולם לדעת רוב הראשונים, בהם רבנו חננאל, רש"י, רמב"ם והשולחן ערוך, הברכה היא על יישוב חדש ולאו דווקא בית כנסת. בפועל, כדי לצאת ידי חובת כל הדעות, המנהג לברך את הברכה בבית הכנסת שביישוב החדש. לדעת הרב אליעזר מלמד שונה הדין לגבי ירושלים, מאחר שעליה עיקר אבל החורבן, יש לברך על כל בניית שכונה חדשה בתוכה אף על פי שהיישוב היהודי בה מבוסס וקדום. להלכה כתב במשנה ברורה בשם הפרי מגדים שבימינו טוב לברך ברכה זו בלא שם ומלכות. הרב צבי יהודה הכהן קוק כתב שהחשש והפחד בדורינו שמא יש כאן ברכה לבטלה בשל מחלוקת הראשונים, וההחמרה עקב כך שלא לברך כלל, נגזרים מחסרון שלמות באמונה.
את ברכות הראייה הקשורות למקומות ואתרים מברכים בכל שלושים יום, לכן גם ברכה זו מברכים בכל שלושים יום שרואים את היישוב החדש. אמנם יש אומרים שמאחר ואין כל כך התפעלות מראיית יישובים חדשים, לכן רק על ראייה ראשונה של יישוב, שאז ישנה התפעלות, מברכים ברכה זו.
לקריאה נוספת

הרב מאיר בראלי, מציב גבול אלמנה: בירורים בדין רואה בתי ישראל ביישובן ובחורבנן, בוויקיטקסט
הרב יהושע ון-דייק, לבירור 'מקחו של צדיק' בעניין ברכת מציב גבול אלמנה - בירור שיטתו של רבינו הרצי"ה קוק זצ"ל ירחון האוצר גיליון פח
הערות שוליים

↑  תלמוד בבלי, מסכת ברכות, דף נ"ח, עמוד ב'
1 2  שולחן ערוך, אורח חיים, סימן רכ"ד, סעיף י'
↑  ספר ישעיהו, פרק נ"ד, פסוק ג' - ד
↑  פניני הלכה ברכות פרק ט"ו, הלכה כ"ב
↑  הרב אלישיב (מובא בספר 'מציב גבול אלמנה' עמ' 67 הערה 4)
1 2  הרב יהודה עמיחי, באתר ברכת מציב גבול אלמנה, באתר מכון התורה והארץ
↑  הבית יוסף שם מעלה אפשרות להסביר שהברכה נתקנה על הרואה "בתי עשירי ישראל בתוקפן ובגבורתן", על פי הסיפור עם רב חסדא ועולא, המובא בגמרא בברכות מיד לאחר הבאת ברכת מציב גבול אלמנה. אולם למעשה הוא מסיים: "ואפשר שאף על פי שישראל מיושבים בתוקף וגבורה בקצת מקומות אין מברכין עליהם אלא אם כן היו בארץ ישראל ובזמן הבית. ונראה שזו הייתה כוונת רש"י גם כן במה שכתב כגון ביישוב בית שני". ומה שכתב "בזמן הבית", בארו רבים שהכוונה שיושבים בבטחה כמו בימי בית המקדש השני, אך לא בא להתנות שברכה זו היא רק בעת שבית המקדש קיים. לכן פסק הבית יוסף דין זה בשולחן ערוך, שהוא ספר הלכה למעשה, גם לימים בהם בית המקדש עוד לא בנוי (, ועוד)
↑  פניני הלכה ברכות פרק ט"ו, הלכה כ"ב, הערה 18 בשם הרב אברהם שפירא
↑  מסכת ברכות דף מ"ג, עמוד ב' בדפי הרי"ף
↑  משנה ברורה רכד יד
↑  פניני הלכה ברכות ט"ו, כ"ב
↑  שיחות הרצי"ה על ויקרא עמ' 288-291,
הרב יהודה זולדן, ברכת מציב גבול אלמנה, באתר "דעת"
↑  שולחן ערוך, אורח חיים, סימן רכ"ד, סעיף י"ג. וכך פסק בפניני הלכה ברכות ט"ו, כ"ב
| ברכות |
| --- | --- | --- |
| ברכות הנהנין | המוציא לחם מן הארץ • בורא מיני מזונות • בורא פרי הגפן • בורא פרי העץ • בורא פרי האדמה • שהכל נהיה בדברו  • ברכות הריח |  |
| ברכות השבח | אשר יצר • אלוהי נשמה • ברכות השחר • ברכת החמה • ברכת הלבנה • משנה הבריות • ברכת האילנות • ברכת הגומל • הטוב והמיטיב • ברכת הנסים • שהחיינו |  |
| ברכות הראייה | ברכת המלכים • ברכת הים הגדול • חכם הרזים • שחלק מחכמתו ליראיו • שנתן מחכמתו לבשר ודם • שככה לו בעולמו  • עושה מעשה בראשית • שכוחו וגבורתו מלא עולם • זוכר הברית • ברכת מחיה המתים •  אשר יצר אתכם בדין • מציב גבול אלמנה |  |
| ברכות המצוות | ברכות התורה • ברכת השחיטה • ברכת אירוסין • ברכת לשמור חוקיו • ברכת לישב בסוכה |  |
| ברכה אחרונה | ברכת המזון • מעין שלוש • בורא נפשות |  |
| ברכות שונות | ברכת בתולים • ברכת חתנים  • ברכת מעין שבע • ברוך דיין האמת • ברכת הגשמים • ברוך שפטרני מעונשו של זה • בורא מאורי האש • ברכת השיר • ברכת ברוך ה' לעולם • ברכת אבלים • ברכת רופא חולים |  |
| דינים כלליים | מאה ברכות • ברכה שאינה צריכה • ברכה לבטלה • הפסק • תוך כדי דיבור • שם ומלכות • שומע כעונה • ספק ברכות להקל • תדיר ושאינו  תדיר • עובר לעשייתן • ברכה הסמוכה לחברתה • עניית אמן • ברוך הוא וברוך שמו • סדר קדימה בברכות |  |
| --- | --- |
בקרת זהויות :  NLI: 987007583928405171 
חלק מפוסקי דורנו כתבו לברך את ברכת מציב גבול אלמנה על ראית בית הכנסת חורבת ר' יהודה החסיד, אם לא ראהו במשך שלשים יום
בן מנספילד

| --- | --- |
אין תמונה חופשית
 לידה:  29 במאי 1983 (בן 41) Romsey, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2006
 מקום לימודים:  בית הספר למשחק בריסטול אולד ויק  בית ספר גרשם 
 http://www.ben-mansfield.com/
 פרופיל ב-IMDb
 
בן מנספילד (באנגלית: Ben Mansfield; נולד ב-29 במאי 1983) הוא שחקן אנגלי, הידוע בעיקר מהופעתו בתפקיד קפטן בקר בסדרת המדע בדיוני "בראשית" של רשת ITV.
ביוגרפיה

מנספילד נולד בלונדון. הוא גילם את קפטן בקר בסדרת המדע בדיוני "בראשית", קפטן מהיחידות המיוחדות בצבא שעובד עם צוות ה-ARC. מנספילד נבחר לתפקיד כשנבחן עבור התפקיד של ארתור בסדרת הטלוויזיה "מרלין" של ה-BBC. הוא היה בין שני המועמדים האחרונים, אבל לבסוף נבחר בראדלי ג'יימס לגלם את הדמות. המלהק של "מרלין", שעבד גם בליהוק עבור הסדרה "בראשית", הציע לו להיבחן לתפקיד קפטן בקר. מנספילד הצטרף לצוות שחקני הסדרה בעונה השלישית ב-2009.
ביול 2014 הודיע מנספילד בטוויטר על הופעתו בתפקיד אלכס בקומדיה "Not Safe For Work" של ערוץ 4 (שנקראה בתחילה בשם "CUT").
ב-2016 הופיע מנספילד בפרק בעונה השלישית של הסדרה "אנדוור", ששודר ב-3 בינואר 2016.
ביוגרפיה > תיאטרון

תפקידיו בתיאטרון כוללים את:
"French Without Tears" מאת טרנס רטינגן (תיאטרון English Touring Theatre). תפקיד ראשי: אלן הווארד.
"Jenufa" מאת טימברלייק ורטנבייקר (תיאטרון ארקולה)
"מהומה רבה על לא דבר" מאת ויליאם שייקספיר (הלהקה השייקספירית החדשה בתיאטרון הפתוח בריג'נטס פארק)
"חלום ליל קיץ" מאת ויליאם שייקספיר (בבימויו של פיטר הול, בתיאטרון רוז)
"הלילה השנים עשר" מאת ויליאם שייקספיר (בבימויו של פיטר הול בתיאטרון הלאומי)
"הנרי הרביעי, חלק ראשון וחלק שני" מאת ויליאם שייקספיר (בתפקיד הוטספור ופיסטול. בבימויו של פיטר הול בתיאטרון רויאל בבאת')
"One Man, Two Guvnors" בתיאטרון רויאל היימרקט, לונדון
"Relative Values" בתיאטרון רויאל בבאת' ובתיאטרון הרולד פינטר
"Great Britain" בתיאטרון היימרקט
בין ה-12 ל-29 ביוני 2013 הופיע מנספילד במחזה "Relative Values" מאת נואל קאוורד, בתפקיד דון לוקאס. את ההפקה ביים סר טרוור נאן, והיא הוצגה בסיור הופעות שיצאה מבאת' עד בריסטול. החל מ-19 במרץ ועד 21 ביוני 2014 הועלה המחזה בתיאטרון הרולד פינטר.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 |  | Hell Bent for Leather | אוון אוקשוט | סרט קצר |
| 2008 | הולבי סיטי | Holby City | אדם בימן | בפרק "For Your Consideration" |
| 2009 | מר אף אחד | Mr Nobody | סטפנו |  |
| 2009–2011 | בראשית | Primeval | קפטן בקר | סדרת טלוויזיה (21 פרקים) |
| 2015 |  | Not Safe For Work | אלכס | סדרת טלוויזיה (2 פרקים) |
| 2016 | האב בראון | Father Brown | דוקטור טוני פיירפקס | בפרק "The Rod of Asclepius" |
| 2016 | אנדוור | Endeavour | ברוס בלבורו | בפרק "Ride" |
| 2016 | Battlefield 1 | Battlefield 1 | ג'ורג' רקהאם (דיבוב) | משחק וידאו |
| 2018 | חדר מיון | Casualty | ג'יימס ויליאמס | סדרת טלוויזיה (פרק אחד) |
| 2023 |  | Sister Boniface Mysteries | אוליבר קאנינג | פרק: "St George's Defence" |
הערות שוליים

↑  Wilkes, Neil (2008-07-30). "Meet the new boy on 'Primeval'". Digital Spy. נבדק ב-2012-03-09.
↑  Twitter Status
↑  "Westend Frame: Sneak peek at new cast". אורכב מ-המקור ב-14 בספטמבר 2014. נבדק ב-14 בספטמבר 2014. {{cite web}}:  (עזרה)
↑  WhatsOnStage: 'Great Britain' Cast Changes
↑  "Theatre Royal Bath". אורכב מ-המקור ב-14 ביולי 2014. נבדק ב-13 ביולי 2014. {{cite web}}:  (עזרה)